378.14 REGOLAMENTI DWAR IL-KUMPENS U L-ASSISTENZA GĦAL PASSIĀĀIERI TAL-AJRU LI MA JITĦALLEWX JITILGĦU L-AVVIŻ LEGALI 280 tal-2011. L-AVVIŻ LEGALI 280 tal-2011. 1. It-titolu ta’ dawn ir-regolamenti hu Regolamenti dwar il-kumpens u l-assistenza għal passiġġieri tal-ajru li ma jitħallewx jitilgħu. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Affarijiet tal-Konsumatur; Kap. 378. Kap. 378. " id-Direttur Āenerali " tfisser id-Direttur Āenerali (Affarijiet tal-Konsumatur) kif imfisser fl-Att; " Regolament 261/2004" tfisser ir-Regolament (KE) Nru 261/2004 tal-Parlament Ewropew u tal-Kunsill tal-11 ta' Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta' titjiriet, u li jħassar ir-Regolament (KEE) Nru 295/91 (Test b’relevanza għaż-ŻEE); u " trasportatur tal-ajru li jopera " tfisser trasportatur tal-ajru li jwettaq jew li għandu l-ħsieb li jwettaq titjira taħt kuntratt ma' passiġġier jew f'isem persuna oħra, legali jew fiżika, li għandha kuntratt ma' dak il-passiġġier. 3. Tifsir esklussiv. B’mod esklussiv għall-finijiet ta’ dawn ir-regolamenti, "passiġġiera" huma klassifikati bħala "konsumaturi" skont il-paragrafu (iii) tat-tifsira "konsumatur" fl-artikolu 2 tal-Att. 4. Persuna maħtura u s-setgħat tagħha. (1) Għall-finijiet tal-Artikolu 16 tar-Regolament 261/2004, id-Direttur Āenerali huwa l-persuna maħtura responsabbli mill-infurzar tad-disposizzjonijiet tar-Regolament 261/2004 fir-rigward ta' titjiriet minn ajruporti li jinstabu f’Malta u titjiriet minn pajjiż terz għal ajruporti li jinstabu f’Malta. (2) Fit-twettiq tal-funzjonijiet tiegħu taħt dawn ir-regolamenti, id-Direttur Āenerali għandu jkollu l-istess funzjonijiet u setgħat kif preskritti taħt l-Att u, b’mod partikolari, għandu joħroġ dik l-ordni jew deċiżjoni, jew jieħu dik il-miżura kif hu jqis xieraq skont l-Att. 5. Multi amministrattivi. Kull trasportatur tal-ajru li jopera u li jonqos milli jħares xi obbligu impost fuq u bl-Artikoli 4 sa 6, 10, 11 jew 14 tar-Regolament 261/2004 ikun ħati ta’ ksur b’piena ta’ multa amministrattiva ta’ mhux inqas minn erba’ mija u sebgħin euro (€ 470) iżda mhux aktar minn ħames t’elefeuro (€ 5000): Iżdali fil-każ ta’ nuqqas ta’ ħarsien ta’ ordni ta’ tħaris, id-Direttur Āenerali jista’ jimponi multakwotidjana ta’ mhux inqas minn mija u għoxrin euro (€ 120) u mhux iktar minn mitejn u tletineuro (€ 230) għal kull jum ta’ nuqqas ta’ ħarsien. 6. Difiża tad-diliġenza xierqa. (1) Mingħajr ħsara għad-disposizzjonijiet li ġejjin ta’ dan ir-regolament, fil-proċeduri dwar ksur taħt ir-regolament 5 kontra kull trasportatur tal-ajru li jopera, għandha tkun difiża għat-trasportatur tal-ajru li jopera li juri li huħa l-miżuri raġonevoli kollha u eżerċi ta’ kull diliġenza xierqa biex jevita milli jikkommetti dak il-ksur. (2) Trasportatur tal-ajru li jopera m’għandux ikollu d-dritt li jistrieħ fuq id-difiża provduta bis-sub regolament (1) minħabba r-raġuni li hukien dipendenti fuq informazzjoni provduta minn trasportatur ieħor tal-ajru li jopera, sakemm ma jurix li kien raġonevoli f’kull ċirkostanza għalih li jiddependi hekk fuq l-informazzjoni, b’kont meħud b’mod partikolari: (a) tal-miżuri li huħa, u dawk li setgħu ittieħdu raġonevolment, għall-finijiet ta’ verifika tal-informazzjoni; u (b) li ma kienx hemm raġuni għalih biex ma jemminx l-informazzjoni. 7. Dritt ta’ appell. Kull persuna li tħossha aggravata b’deċiżjoni, ordni, multa amministrattiva jew miżur a mposta jew meħuda mid-Direttur Āenerali, tista’ tippreżenta appell quddiem it-Tribunal tal-Appell għall-Kompetizzjoni u għall-Konsumatur skont l-Att.